rejauldu/bengali-wikipedia huggingface dataset:
ড্রাগন বল জি: দোক্কান ব্যাটল হল ড্রাগন বল ফ্র্যাঞ্চাইজের উপর ভিত্তি করে তৈরি করা একটি বিনামূল্যের মোবাইল গেম। এটি জাপানে অ্যান্ড্রয়েড সংস্করণের জন্য মুক্তি পায় ২০১৫ সালের ৩০শে জানুয়ারি এবং আইওএসের জন্য ২০১৫ সালের ১৯ শে ফেব্রুয়ারি। শেষ পর্যন্ত গেমটির অ্যান্ড্রয়েড এবং আইওএস সংস্করণের জন্য ২০১৫ সালের ১৬ই জুলাই  বিশ্বব্যাপী মুক্তি পায়। গেমটিতে গোকু থেকে শুরু করে পিকোলো এমনকি এম্পারার পিলাফ পর্যন্ত ড্রাগন বল সিরিজের অনেক জনপ্রিয় চরিত্রদের অন্তর্ভুক্ত করা হয়। গেমটিতে তাদের দক্ষতার উপর নির্ভর করে অনেক শক্তিশালী চরিত্র প্রদান করা হয়। খেলাটির জাপানি সংস্করণে (এবং নভেম্বর ২০১৬ এর বৈশ্বিক সংস্করণে) গেমটি আরও উত্তম হয়ে গিয়েছিল যখন "গড লিডস" এর ধারণাটি চালু করা হয়। এই ক্ষমতা চরিত্রদের তাদের চরিত্রের টাইপিং কি বোনাস এবং হেল্থ, অ্যাটাক এবং ডিফেন্স বাড়ানোর সমর্থন প্রদান করে। যেই চরিত্রসমূহ এই ধরনের ক্ষমতা লাভ করে সে চরিত্রগুলো হল সুপার ভাজিটা, গোল্ডেন ফ্রিজা, সুপার সাইয়ান ৪ গোকু এবং মাজিন ভাজিটা।   অভ্যর্থনা  জাপানে এটি মুক্তি পাওয়ার তিন মাসের মধ্যেই গেমটি ১৫ মিলিয়ন ডাউনলোডে গিয়ে পৌঁছায়।   তথ্যসূত্র    বহিঃসংযোগ   অফিসিয়াল ওয়েবসাইট  বিষয়শ্রেণী:মোবাইল গেম বিষয়শ্রেণী:ড্রাগন বল গেম বিষয়শ্রেণী:বানদাই নামকো গেম বিষয়শ্রেণী:২০১৫ সালের ভিডিও গেম বিষয়শ্রেণী:অ্যান্ড্রয়েড (অপারেটিং সিস্টেম) গেম বিষয়শ্রেণী:আইওএস গেম বিষয়শ্রেণী:২০১৫-এর ভিডিও গেম
মনোহর ভইয়ার হলেন মহারাষ্ট্রের রায়গড় জেলার একজন শিব সেনা রাজনীতিবিদ। তিনি ১৩ তম মহারাষ্ট্র বিধানসভার সদস্য। তিনি শিবসেনার সদস্য হিসেবে উরান বিধানসভা কেন্দ্রের প্রতিনিধিত্ব করেন। ২০১৪-২০১৯ পর্যন্ত তিনি উরানের একজন এমএলএ হিসাবে কাজ করেছেন। তিনি তার সামাজিক কাজের জন্য পরিচিত।  স্থান ধরে রেখেছিল  ২০১৪: মহারাষ্ট্র বিধানসভায় নির্বাচিত, জেলা পরিষদ সদস্য-রায়গড় সভাপতি, তিনি শিবসেনা রায়গড় জেলা প্রধান।  আরোও দেখুন  মাবল লোকসভা কেন্দ্র  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:মহারাষ্ট্র বিধানসভার সদস্য ২০১৪-২০১৯ বিষয়শ্রেণী:শিবসেনার রাজনীতিবিদ বিষয়শ্রেণী:রায়গড় জেলা, মহারাষ্ট্রের ব্যক্তি বিষয়শ্রেণী:মারাঠি রাজনীতিবিদ
এই পাতায় নারীবাদের ইতিহাসের একটি কালানুক্রমিক ঘটনাপঞ্জি সন্নিবিষ্ট হল।   ১৮শ শতাব্দী   ১৭০০: আ সিরিয়াস প্রোপোজাল টু দ্য লেডিজ ফর দি অ্যাডভান্সমেন্ট অভ দেয়ার ট্রু অ্যান্ড গ্রেটেস্ট ইন্টেরেস্ট (A Serious Proposal to the Ladies for the Advancement of Their True and Greatest Interest, "নারীদের প্রকৃত ও সর্বাধিক গুরুত্বপূর্ণ স্বার্থের উন্নতির জন্য তাদের প্রতি একটি আন্তরিক প্রস্তাব") এবং সাম রিফ্লেকশনস অন ম্যারেজ (Some Reflections on Marriage, "বিবাহ বিষয়ে কিছু চিন্তা"), ম্যারি অ্যাস্টেল রচিত ও প্রকাশিত।   ১৭৯১: ডিক্লারেশন অভ দ্য রাইটস অভ ওম্যান অ্যান্ড অভ দ্য ফিমেল সিটিজেন (Declaration of the Rights of Woman and of the Female Citizen, "নারী ও নারী নাগরিকের অধিকারের ঘোষণা") ওলাঁপ দ্য গুজ রচিত ও প্রকাশিত।  ১৭৯২: আ ভিন্ডিকেশন অভ দ্য রাইটস অভ ওম্যান (A Vindication of the Rights of Woman, "নারীর অধিকারের ন্যায্যতা প্রতিপাদন"), ম্যারি ওলেনস্টোনক্রাফট রচিত ও প্রকাশিত।   ১৭৯৩: ফ্রান্সে বিপ্লবী প্রজাতান্ত্রী নারীদের সমাজ প্রতিষ্ঠা।  বিষয়শ্রেণী:সমাজ-সম্পর্কিত কালানুক্রমিক ঘটনাপঞ্জি বিষয়শ্রেণী:নারীবাদ ও ইতিহাস
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। ইতিপূর্বে আলোচনার মাধ্যমে অপসারিত হয়েছিলো। ব্যক্তির কোনো ধরণের উল্লেখযোগ্যতার কথা নিবন্ধে নেই। Ashiq Shawon (আলাপ) ১৭:৫৮, ২১ মে ২০২২ (ইউটিসি) সৈয়দ দেলাওয়ার হোসাইন  এই নিবন্ধের জন্য অপসারণের প্রস্তাবনাগুলি:  – (অপসারণের প্রস্তাবনা দেখুনলগ দেখুন) () তথ্যসূত্রহীন একটি নিবন্ধ। উইকির নিয়ম অনুযায়ী লেখা নয়। মো. মাহমুদুল আলম (আলাপ) ১৩:৪৯, ১৯ মে ২০২২ (ইউটিসি)  @মো. মাহমুদুল আলম হ্যা নিবন্ধটি উইকিপিডিয়ার শৈলী অনুসারে লেখা হয়নি। তবে এই ব্যক্তি উল্লেখযোগ্য কোন কাজ করেনি, অবদান রাখেনি। এবং গুগল করেও পত্রিকায় তাৎপর্যপূর্ণ বর্ণনা পাওয়া যায়নি, এইটা ছাড়া এটাও উল্লেখযোগ্য কোন পত্রিকায় আসেনি। তাই নিবন্ধটি অবশ্যই দ্রুত অপসারণযোগ্য। Prodipto Deloar (আলাপ • অবদান • লগ) ১৪:০৬, ১৯ মে ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ভানগড় দুর্গ ষোড়শ শতাব্দীতে নির্মিত একটি দুর্গ যেটি ভারতের রাজস্থান রাজ্যে অবস্থিত। মুঘল সম্রাট আকবর সমসাময়িক আম্বর রাজ ভগবন্ত দাস তার ছোটো ছেলে মধু সিংহের জন্য এই দুর্গটিকে নির্মাণ করিয়েছিলেন।http://zeenews.india.com/slideshow/top-10-most-haunted-places-in-india_39.html  ভূগোল thumb|left|ভারতীয় পুরাতত্ত্ব সর্বেক্ষণের বিজ্ঞপ্তি। ভানগড় দুর্গটি রাজস্থানের আলোয়ার জেলার আরাবল্লী পর্বতশ্রেণীর সরিস্কা রিজার্ভ সীমান্তে অবস্থিত। এর নিকটতম গ্রাম হলো গোলা কা বাস। দুর্গটি ঢালু ভূখন্ডে পাহাড়ের পাদদেশে অবস্থিত। রাজার প্রাসাদের ধ্বংসাবশেষ পাহাড়ের নিচের ঢালে অবস্থিত; পুকুর এলাকাটি গাছ দ্বারা আচ্ছাদিত এবং একটি প্রাকৃতিক ঝর্ণা প্রাসাদের প্রাঙ্গনের মধ্যে পুকুরে পতিত হয়।https://books.google.co.in/books?id=yqYIAAAAQAAJ&pg=PA289&redir_esc=y#v=onepage&q&f=false  দিল্লি থেকে দুর্গটি ২৩৫ কিলোমিটার দূরে অবস্থিত এবং দুর্গে যাওয়ার শেষ ২ কিলোমিটারের পথটি কাঁচা। থানা গাজী থেকে দুর্গটির দূরত্ব ৩২ কিলোমিটার। এবং নিকটতম বিমানবন্দর হল জয়পুর আন্তর্জাতিক বিমানবন্দর, যা দুর্গ থেকে প্রায় ৮৮ কিলোমিটার দূরে অবস্থিত।  কিংবদন্তি thumb|ভানগড় দুর্গের বহির্বিভাগ বাবা বলক নাথ নামে এক সাধু দুর্গটির এলাকায় বাস করতেন এবং তাঁর আদেশ ছিল যে দুর্গের আশেপাশে নির্মিত যে কোনও বাড়ি তার নিজের বাড়ির চেয়ে উঁচু যেন না হয়, আর যদি এমন কোনও বাড়ির ছায়া তার উপর পড়ে, তার ফলে দুর্গ শহরটি ধ্বংস হবে।https://books.google.co.in/books?id=je1xnGxMcLgC&pg=PA7&redir_esc=y#v=onepage&q&f=false  বিন্যাস এবং নকশা thumb|left|রাজপ্রাসাদ থেকে দেখা অভ্যন্তরীণ সুরক্ষিত শহরের দৃশ্য  সম্পূর্ণ ধ্বংসপ্রাপ্ত দুর্গ শহরের প্রধান ফটক দিয়ে প্রবেশ করলেই দেখতে পাওয়া যায় মন্দির, প্রাসাদ এবং হাভেলি।  এছাড়াও দুর্গে প্রবেশের আরও চারটি পয়েন্ট রয়েছে: লাহোরি গেট, আজমেরি গেট, ফুলবাড়ি গেট এবং দিল্লি গেট।  প্রধান ফটকের প্রবেশপথে অনেক হিন্দু মন্দির রয়েছে। যেমন: হনুমান মন্দির, গোপীনাথ মন্দির, সোমেশ্বর মন্দির, কেশব রায় মন্দির, মংলা দেবী মন্দির, গণেশ মন্দির এবং নবীন মন্দির।  গোপীনাথ মন্দিরটি প্রায় ১৪ ফুট উঁচু চত্বরের উপরে নির্মিত এবং মন্দিরের কারুকার্য গুলিতে হলুদ পাথর ব্যবহার করা হয়েছে। পুরোহিতের বাসভবন মন্দির পুরোহিতজি কি হাভেলি নামে পরিচিত এটি কমপ্লেক্সের চত্বরে অবস্থিত।  এর পরেই রয়েছে নাচন কি হাভেলি (নৃত্যশিল্পীর প্রাসাদ) এবং জৌহরি বাজার (বাজার স্থান), তারপরে রয়েছে গোপীনাথ মন্দির। এবং রয়্যাল প্যালেসটি দুর্গের সীমানার চরম প্রান্তে অবস্থিত।http://in.news.yahoo.com/bhangarh-fort-most-haunted-place-india-080410692.html  হনুমান এবং মহাদেবশিবকে উৎসর্গ করা মন্দিরগুলি মন্দিরের পরিবর্তে সেনোটাফের শৈলীতে নির্মিত। তাদের নির্মাণে ঝিরি মার্বেল ব্যবহার করা হয়েছে। দুর্গের গেটের বাইরে পাওয়া একটি মুসলিম সমাধি, সেটা রাজা হরি সিং এর এক পুত্রের বলে জানা যায়।  চিত্রশালা  তথ্যসূত্র  বহিঃসংযোগ  বিষয়শ্রেণী:রাজস্থানের প্রত্নতাত্ত্বিক স্থান বিষয়শ্রেণী:রাজস্থানের দুর্গ বিষয়শ্রেণী:১৬১৩-এ ভারতে প্রতিষ্ঠিত বিষয়শ্রেণী:ভারতের কুসংস্কার
Usage    <nowiki>{{Infobox radio station | name                = | city                = | above               = | callsign            = | logo                = | logo_size           = | logo_alt            = | logo_caption        = | image_alt           = | caption             = | area                = | frequency           = | rds                 = | branding            = | slogan              = | languages           = | format              = | subchannels         = | network             = | affiliations        = | owner               = | licensee            = | operator            = | sister_stations     = | founded             = | airdate             = | last_airdate        = | former_callsigns    = | former_names        = | former_frequencies  = | callsign_meaning    = <!--do not apply special formatting--> | licensing_authority = | facility_id         = | class               = | power               = | erp                 = | haat                = | coordinates         = | translators         = | repeaters           = | webcast             = | website             =  | child               = | embed_header        =  | embedded            = }}</nowiki>   Parameters  All fields except for name, format, and owner are optional and will be hidden when not used; when values are entered for the relevant parameters, the fields will automatically appear.  The parameters translator and repeater should not both be used, except in unusual circumstances.  Country-specific licensing parameters This template displays links to license information for select countries when certain parameters are supplied.  Australia Set licensing_authority to [[Australian Communications and Media Authority|ACMA]] and enter the Broadcast Service Licence (BSL) number in the field acma_bsl.  Brazil Set licensing_authority to [[National Telecommunications Agency (Brazil)|ANATEL]] and enter the hexadecimal Channel ID in the field anatel_id. This is the field labeled "ID do Canal" in the last column of the ANATEL station search tool.  United States Set licensing_authority to [[Federal Communications Commission|FCC]] and enter the numeric Facility ID in the field facility_id. The template will determine if the station is AM or FM by if the power (AM) or erp (FM) parameter is filled.   Sub-templates  Where possible, use:             as above.  If the radio station streams, consider using:         If the radio station broadcasts digitally using the HD Radio digital radio standard, include  as part of the frequency parameter.   Microformat    TemplateData    Tracking category     See also
বাংলাদেশ রেশম উন্নয়ন বোর্ড বাংলাদেশের একটি নিয়ামক বোর্ড যা রেশম চাষ ও কল্যাণের দায়িত্বে রয়েছে বোর্ডটি বাংলাদেশের রাজশাহীতে অবস্থিত  ইতিহাস  ১৯৭৭ সালের প্রেসিডেন্সিয়াল অধ্যাদেশ অনুযায়ী ১৯৭৮ সালে বাংলাদেশ রেশম উন্নয়ন বোর্ড গঠিত হয়।  রেশম চাষ কর্মীদের এবং রেশম শিল্পের উন্নয়নের জন্য এই বোর্ডটি দায়বদ্ধ। বাংলাদেশে রেশম কৃষির জন্য বোর্ডটি সকল তুঁত বাগানের মালিক। বোর্ডটি বাংলাদেশ রেশম চাষ গবেষণা  এবং প্রশিক্ষণের জন্য দায়ী এবং বাংলাদেশের রাষ্ট্রায়ত্ত রেশম কারখানাগুলি পরিচালনা করে।   তথ্যসূত্র   বিষয়শ্রেণী:১৯৭৮-এ বাংলাদেশে প্রতিষ্ঠিত বিষয়শ্রেণী:বাংলাদেশের সরকারি সংস্থা বিষয়শ্রেণী:বাংলাদেশ ভিত্তিক কৃষি সংগঠন বিষয়শ্রেণী:বাংলাদেশের নিয়ন্ত্রক বিষয়শ্রেণী:রেশম চাষ বিষয়শ্রেণী:রাজশাহী ভিত্তিক সংগঠন বিষয়শ্রেণী:১৯৭৮-এ প্রতিষ্ঠিত সরকারি সংস্থা বিষয়শ্রেণী:১৯৭৮-এ প্রতিষ্ঠিত সংগঠন
thumb|এক রেডিয়ান কোণ (সবুজ রঙে) রেডিয়ান হলো কোণ পরিমাপের একটি আদর্শ একক, যা গণিতের অসংখ্য শাখায় ব্যবহৃত হয়। বৃত্তের ব্যাসার্ধের সমান দৈর্ঘ্যের বৃত্তচাপ বৃত্তের কেন্দ্রে যে কোণ উৎপন্ন করে, তাকে এক রেডিয়ান বলা হয়। এক্ষেত্রে বৃত্তের পরিধি থেকে নেওয়া চাপের দৈর্ঘ্য বৃত্তের ব্যাসার্ধের সমান হতে হবে। এক রেডিয়ানকে ১৯৯৫ সালের আগ পর্যন্ত আন্তর্জাতিক একক হিসেবে ব্যবহার করা হত।  বিষয়শ্রেণী:কোণের একক বিষয়শ্রেণী:গণিত বিষয়শ্রেণী:এসআই লব্ধ একক বিষয়শ্রেণী:পাই
আলিমুজ্জামান বেইলি ব্রিজ (অন্য নাম: আলিমুজ্জামান সেতু) ফরিদপুর শহরের কেন্দ্রস্থলে অবস্থিত একটি বেইলি ব্রিজ। সেতুটি ১৯৩৫ সালে নির্মাণ করা হয়। এটি ফরিদপুর শহরে কুমার নদের উপর নির্মিত প্রথম সেতু। বর্তমানে এই সেতু শুধু পথচারীরা যাতায়াত করতে পারেন, যানবাহন চলাচল বন্ধ রয়েছে।  সেতুর পূর্ব দিকে তিতুমীর বাজার ও নিউমার্কেট এবং পশ্চিম দিকে হাজী শরীয়তুল্লাহ বাজারের অবস্থান হওয়ায় সেতুটি শহরের সবচেয়ে জনবহুল স্থান গুলোর মধ্যে অন্যতম।   ইতিহাস   ১৯৩৫ সালে এই বর্তমানের এই বেইলি ব্রিজের স্থানে একটি সেতু নির্মাণ করা হয়। তৎকালীন জেলা বোর্ডের চেয়ারম্যান আলিমুজ্জামান চৌধুরীর নামানুসারে সেতুর নামকরণ করা হয় 'আলিমুজ্জামান সেতু'। প্রথমে লোহার পিলারের উপরে পাথরের ঢালাই দিয়ে সেতুটি নির্মাণ করা হয় যা ১৯৮৮ সালের বন্যায় ধ্বসে যায়। পরবর্তীতে সেখানে অস্থায়ী ভাবে একটি বেইলি ব্রিজ নির্মাণ করা হয়।  থাম্ব|বাম|২০১১ সালের ১৫ আগস্ট সেতু ভেঙে ট্রাক পড়ে গিয়েছে  ২০১১ সালের ১৫ আগস্ট ভোরে ৩৬ টন পাথর নিয়ে একটি ট্রাক সেতু পার হওয়ার সময় ট্রাক সহ সেতুর পশ্চিম অংশ নদে পড়ে যায়। পরবর্তীতে ফরিদপুর সড়ক ও জনপদ বিভাগ বর্তমানের আলিমুজ্জামান বেইলি ব্রিজ নির্মাণ করে। ব্রিজটি নির্মাণে ২ কোটি ৩০ লক্ষ বাংলাদেশী টাকা ব্যয় হয়েছিল।  ফরিদপুরের প্রধান বাণিজ্যিক কেন্দ্র কুমার নদের দুই পাড়ের তিতুমীর বাজার, ফরিদপুর নিউ মার্কেট এবং হাজী শরীয়তুল্লাহ বাজারের যোগাযোগের অন্যতম মাধ্যম এই বেইলি ব্রিজ। করোনা মহামারীর সময় সেতু বন্ধ করে দেয়া হয়েছিল।   সমস্যা   ফরিদপুর শহরের তিতুমীর বাজার, হাজী শরীয়তুল্লাহ বাজার ও চকবাজারের বর্জ্য, শাকসবজি, মাছ, মুরগি, গরুর উচ্ছিষ্ট সেতু নিচে ফেলার মাধ্যমে কুমার নদকে দূষিত হচ্ছে।  বর্তমানে সেতু দিয়ে শুধুমাত্র পথচারীরা চলাচল করতে পারে। কিন্তু এই সেতু অবৈধ ফুটপাত দখলদারদের দখলে জিম্মি হয়ে রয়েছে। স্থানীয় প্রভাবশালী ব্যক্তিরা টাকার বিনিময়ে পথচারী পারাপারের এই সেতুটিকে হকারদের কাছে দোকানপ্রতি ভাড়া দেয়। ফলশ্রুতিতে প্রতিনিয়তই পথচারীদের সমস্যার সম্মুখীন হতে হয়। প্রতিদিনই ছিনতাই, পকেটমারসহ ছোটখাটো অঘটন ঘটে থাকে। নারীদের জন্য এই বেইলী ব্রিজকে অনিরাপদ বলা হয়। অতিরিক্ত ভিড়ের মধ্যে নারীরা যৌন হয়রানির শিকার হয়ে থাকেন। প্রশাসনের সহযোগিতায় সেতুটি কয়েকবার দখলমুক্ত করা হলেও কোনো স্থায়ী সমাধান হয়নি।   তথ্যসূত্র   বিষয়শ্রেণী:ফরিদপুরের ভবন ও স্থাপনা বিষয়শ্রেণী:১৯৩৫-এ সম্পন্ন সেতু বিষয়শ্রেণী:১৯৩৫-এ ব্রিটিশ ভারতে প্রতিষ্ঠিত বিষয়শ্রেণী:বাংলাদেশের সড়ক সেতু
মাতিল্ড মানুকিয়ান (আর্মেনিয়ান : Մաթիլդ Մանուկյան) (১৯১৪ - ফেব্রুয়ারি ১৭, ২০০১) ছিলেন আর্মেনীয় বংশোদ্ভূত একজন ধনী তুর্কি ব্যবসায়ী। তিনি একজন প্রকৃত সম্পত্তি বিনিয়োগকারী এবং ম্যাডাম ছিলেন  যিনি পতিতালয় ব্যবসায় একটি ভাগ্য তৈরি করেছিলেন, যার ফলে তিনি ১৯৯০-এর দশকে টানা পাঁচ বছর ইস্তাম্বুলের শীর্ষ করদাতা হয়েছিলেন।   তথ্যসূত্র    বহিঃসংযোগ    ফাইন্ড এ     জীবনী নেট   বিষয়শ্রেণী:২০০১-এ মৃত্যু বিষয়শ্রেণী:১৯১৪-এ জন্ম বিষয়শ্রেণী:তুর্কি পতিতালয়ের মালিক ও ম্যাডাম বিষয়শ্রেণী:তুর্কি ব্যবসায়ী
খিমি রাম একজন হিমাচল প্রদেশের ভারতীয় জনতা পার্টির নেতা। তিনি হিমাচল প্রদেশ বিধানসভার সদস্য এবং বিধানসভার ডেপুটি স্পিকার এবং মন্ত্রিপরিষদ মন্ত্রীর দায়িত্ব পালন করেছেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:হিমাচল প্রদেশ বিধানসভার ডেপুটি স্পিকার বিষয়শ্রেণী:হিমাচল প্রদেশের ভারতীয় জনতা পার্টির রাজনীতিবিদ বিষয়শ্রেণী:হিমাচল প্রদেশ বিধানসভার সদস্য ২০০৩-২০০৭ বিষয়শ্রেণী:হিমাচল প্রদেশ বিধানসভার সদস্য ২০০৭-২০১২
ড. ঊষা ঘনশ্যাম উপাধ্যায়(জন্ম: ৭ জুন ১৯৫৬) গুজরাতি ভাষার একজন বিখ্যাত সাহিত্যিক। তিনি জন্মেছিলেন বর্তমান গুজরাত রাজ্যের ভাবনগরে। গুজরাতি সাহিত্যে তিনি রেখেছেন অসামান্য অবদান। তিনি বর্তমানে আহমেদাবাদ শহরের গুজরাত বিদ্যাপীঠ এর গুজরাতি বিভাগের বিভাগীয় প্রধান পদে কর্মরত আছেন।   জীবনী  তিনি ১৯৫৬ সালের জুন মাসের ৭ তারিখে ভাবনগরে জন্মেছিলেন। তিনি গুজরাতিতে স্নাতকোত্তর ডিগ্রি লাভ করেন। এরপর তিনি ডক্টরেট ডিগ্রি লাভ করেন। তার গবেষণামূলক প্রবন্ধের শিরোনাম ছিল 'সিম্বলস ইন পোস্ট ইন্ডিপেন্ডেন্স গুজরাতি পোয়েট্রি'। তিনি গুজরাতের আহমেদাবাদ শহরে ভারতের স্বাধীনতা সংগ্রামের নায়ক মহাত্মা গান্ধী কর্তৃক ১৯২০ সালে প্রতিষ্ঠিত গুজরাত বিদ্যাপীঠের গুজরাতি বিভাগের বিভাগীয় প্রধান। তিনি গুজরাতি লেখক সমিতির সহসভাপতি। বর্তমানে তিনি ভারতের গুজরাত প্রদেশের আহমেদাবাদ শহরে বাস করেন। তিনি গুজরাতি কবিতাকোষ এর সহকারী সম্পাদক।   সাহিত্যকর্ম  তিনি বহু নাটক, ছোটগল্প,কবিতা ও প্রবন্ধ লিখেছেন। জল বিল্লোরি (১৯৯৮), অরুন্ধাতিনো তারো (২০০৬) এবং শ্যাম পাখি আভ আভ (২০১৩) তার কবিতা সংকলন। মস্তিখোর মানিয়ো (২০০৪) তার একাঙ্ক নাটকের সংকলন। তিনি শিশুদের জন্য ১৯৯৯ সালে এক হাতি রূপা রচনা করেন।  ইকশিত (১৯৯০), সাহিত্য সান্নিধ্যি (১৯৯৮), আলোকপ্রভা (২০০৫), সম্প্রাত গুজরাতি সাহিত্য (২০০৮), আকশার্নে আজভালে (২০০৯), গুজরাতি সংশোধন-সম্পাদন (২০০৯) তার সমালোচনা গ্রন্থ। এছাড়াও তিনি যুক্ত ছিলেন আধিত ১৫-১৯ (১৯৯২-১৯৯৬), জাহ্নবী স্মৃতি - ২,৩ (১৯৯৬,১৯৯৭), গুজরাতি চয়ন (১৯৯৯,২০০০), সার্জান প্রাক্রিয়া আনে নারীচেতনা (২০০৬), গুজরাতি লেখিকাওনি প্রতিনিধি ভার্তাও (২০০৬), গুজরাতি লেখিকাওনা প্রতিনিধি নিবন্ধ (২০০৬), গুজরাতি লেখিকাওনা প্রতিনিধি আত্মকথা (২০০৬) মাত্রুভাশ্নু মহিমাজ্ঞান (২০১০), উর্মিকবি হানালাল (২০১২), কাবির্না আমারসুত্র সম্পাদনার সাথে। ভান্দালি সারোবর (১৯৯৯) ও কবিবর রাজেন্দ্র শাহ অউর উনকি কবিতা (২০০৩, হিন্দি) তার অনুবাদগ্রন্থ। এছাড়াও তিনি গুজরাতি সাহিত্য জ্ঞান সংবাদ- নিম্বান্ধো (২০০৬, ২০১২), শুন্যতামা পুরেলা দারিয়ানো তারখার (২০০৭) ও রাধাকৃষ্ণ ভিনা বিজু বোল মা (২০০৭) রচনার সাথে যুক্ত ছিলেন।  তার লেখা কবিতা বাংলা, ওড়িয়া, কন্নড়, হিন্দি, সংস্কৃত ও ইংরেজি ভাষায় অনূদিত হয়েছে।   পুরস্কার  সাহিত্যে তার অসামান্য অবদানের জন্য তিনি ভূষিত হয়েছেন নানা পুরস্কারে। গুজরাতি সাহিত্য পরিষদ তাকে বাটুভাই উমারওয়াদিয়া পুরস্কারে ভূষিত করে। এছাড়াও তাকে ভগিনী নিবেদিতা পুরস্কার প্রদান করা হয়েছিল। ভারতের উত্তর প্রদেশের রাজধানী লখনৌর উত্তর প্রদেশ হিন্দি সংস্থান তাকে সৌহার্দ্য সম্মান পুরস্কার প্রদান করে।   তথ্যসূত্র   বিষয়শ্রেণী:১৯৫৬-এ জন্ম বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:২০শ শতাব্দীর ভারতীয় কবি বিষয়শ্রেণী:ভারতীয় সম্পাদক বিষয়শ্রেণী:২১শ শতাব্দীর ভারতীয় কবি বিষয়শ্রেণী:জীবিত ব্যক্তি বিষয়শ্রেণী:ভারতীয় সাহিত্য সমালোচক বিষয়শ্রেণী:২১শ শতাব্দীর ভারতীয় লেখক বিষয়শ্রেণী:ভারতীয় নারী কবি বিষয়শ্রেণী:গুজরাতের লেখিকা
ধানসিমলা রেলওয়ে স্টেশন হল দক্ষিণ পূর্ব রেল এর অন্তর্গত অঞ্চলের আদ্রা রেলওয়ে বিভাগের অন্তর্গত একটি রেলওয়ে স্টেশন। এটি ভারতের পশ্চিমবঙ্গ রাজ্যের বাঁকুড়া জেলায় বাঁকুড়া-মসাগ্রাম লাইনে অবস্থিত।  ইতিহাস বাঁকুড়া ও বর্ধমান জেলার বাঁকুড়া এবং রায়নগরকে সংযোগকারী ন্যারো গেজ বাঁকুড়া দামোদর রেলওয়ে বা বিডিয়ার ১৯১৬ - ১৭ সালে ট্রেন চলাচলের জন্য উন্মুক্ত হয়। ২০০৫ সালে, বাঁকুড়া – মশাগ্রাম লাইন নামে পরিচিত ১১৮ কিলোমিটার দীর্ঘ রেলপথটি ১,৬৭৬ মিমি (৫ ফুট ৬ ইঞ্চি) ব্রডগেজে রূপান্তরিত হয়। ২০১৭ সালে সম্পূর্ণ রেলপথটি ট্রেন চলাচলের জন্য উন্মুক্ত হয়। সম্পূর্ণ রেলপথটি ২০১৮-১৯ সালে বিদ্যুতায়িত হয়।  তথ্যসূত্র  বিষয়শ্রেণী:বাঁকুড়া জেলার রেলওয়ে স্টেশন বিষয়শ্রেণী:আদ্রা রেলওয়ে বিভাগ বিষয়শ্রেণী:১৯১৬-এ ভারতে চালু রেলওয়ে স্টেশন
আড়পাঙ্গাশিয়া বাংলাদেশের বরগুনা জেলার অন্তর্গত আমতলী উপজেলার একটি ইউনিয়ন।   আয়তন  আড়পাঙ্গাশিয়া ইউনিয়নের আয়তন ৮,৬২৪ একর।   প্রশাসনিক কাঠামো  আড়পাঙ্গাশিয়া ইউনিয়ন আমতলী উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম আমতলী থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী আড়পাঙ্গাশিয়া ইউনিয়নের মোট জনসংখ্যা ১৪,৮৭৩ জন। এর মধ্যে পুরুষ ৭,২২৪ জন এবং মহিলা ৭,৬৪৯ জন। মোট পরিবার ৩,৫৩৪টি।   শিক্ষা  ২০১১ সালের আদমশুমারি অনুযায়ী আড়পাঙ্গাশিয়া ইউনিয়নের সাক্ষরতার হার ৫৪.৮%।   আরও দেখুন   আমতলী উপজেলা  আমতলী থানা  বরগুনা জেলা   তথ্যসূত্র    বহিঃসংযোগ   বিষয়শ্রেণী:আমতলী উপজেলার ইউনিয়ন
কামারিয়া ইউনিয়ন বাংলাদেশের ময়মনসিংহ বিভাগের শেরপুর জেলার শেরপুর সদর উপজেলার অন্তর্গত একটি।   প্রশাসনিক এলাকা  গ্রাম সমূহ ও জনসংখ্যা: গ্রামের নামপুরুষমহিলামোটখুনুয়া২২৯৯ জন২০৬৫ জন৪৩৬৪ জনরঘুনাথপুর৩৪১৫ জন৩১৮৭ জন৬৬০২ জনআন্ধারিয়া৫০৪৭ জন৪৬৮৬ জন৯৭০৩ জনসূর্যদ২৪১৯ জন২২৬১ জন৪৬৮০ জনচকরামপুর১৪৫ জন১৬৭ জন৩১২ জনচকআন্ধারিয়া (চককবিরপুরর)৪৯ জন৬৯ জন১১৮ জনকামারিয়া১২৯১ জন১২২৩ জন২৫১৪ জনতারাকান্দি২৪২২ জন২৪০০ জন৪৮২২ জনবারঘরিয়া৫১০ জন৪৯৯ জন১০০৯ জনআলিনাপাড়া২৫৫১ জন২৫৩৪ জন৫০৮৫ জনসর্বমোট২০,১১৮ জন১৯,০৯১ জন৩৯,২০৯ জন   আয়তন ও জনসংখ্যা  আয়তনঃ ২৫.৪৭ বর্গ কিমি। জনসংখ্যাঃ ৩৩,৩২৩ জন (আদম শুমারি ২০০১ অনুসারে)   শিক্ষা  শিক্ষার হার : ৫৫%।  শিক্ষা প্রতিষ্ঠান   সরকারি প্রাথমিক বিদ্যালয়ের সংখ্যাঃ ১০টি  বেসরকারি প্রাথমিক বিদ্যালয়ের সংখ্যাঃ ৬টি  মাদ্রাসার  সংখ্যাঃ ৫টি  উচ্চ মাধ্যমিক বিদ্যালয়ের সংখ্যাঃ ৪  কলেজের  সংখ্যাঃ ১টি   দর্শনীয় স্থান  হুম ভান্ডারীর মাজার, বীর মুক্তিযোদ্ধা আতিউর রহমান মডেল ডিগ্রি কলেজ ভীমগঞ্জ বাজার, খুনুয়া বাজার স্টীল ব্রিজ, মৃগী নদী, তারাকান্দি ঘোষের মাঠ।   উল্লেখযোগ্য ব্যক্তিত্ব    আতিউর রহমান আতিক -হুইপ ও মুক্তিযোদ্ধা। সংসদ সদস্য শেরপুর -১   জনপ্রতিনিধি  বর্তমান চেয়ারম্যান- মো: সরোয়ার জাহান  প্রাক্তন চেয়ারম্যানগণের তালিকা চেয়ারম্যানের নামদায়িত্বকালমো: শাহজাহান আলী জোস্নামো: বকুল মিয়ামো: সরোয়ার জাহানমো: তারা উকিলমো: জহুরুল হকমো: আ: বারীমো:নূরে আলম সিদ্দিকী   আরও দেখুন    ময়মনসিংহ বিভাগে  শেরপুর জেলা  শেরপুর সদর উপজেলা   তথ্যসূত্র   বিষয়শ্রেণী:শেরপুর সদর উপজেলার ইউনিয়ন বিষয়শ্রেণী:১৯৩২-এ প্রতিষ্ঠিত
ইয়োহানা হলৎসমান (, ; জন্ম: ২৩ অক্টোবর ১৯৯৫) হলেন একজন জার্মান পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের স্কি ক্রস বিভাগে জার্মানির প্রতিনিধি হিসেবে প্রতিদ্বন্দ্বিতা করে থাকেন।  হলৎসমান জার্মানির হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন ইয়োহানা হলৎসমান ১৯৯৫ সালের ২৩শে অক্টোবর তারিখে জার্মানির বায়ার্নে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন হলৎসমান জার্মানির প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের স্কি ক্রস প্রতিযোগিতায় অংশগ্রহণ করেছিলেন। প্রাথমিক পর্বে তিনি ১:২০.৯৫ সময় নিয়ে প্রতিযোগিতাটি সম্পন্ন করে বিংশ স্থান অধিকার করেছিলেন। অতঃপর তিনি কোয়ার্টার-ফাইনালে অংশগ্রহণ করেছেন, যেখানে তিনি পঞ্চদশ স্থান অধিকার করেছেন।  তথ্যসূত্র  বহিঃসংযোগ     বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান নারী ফ্রিস্টাইল স্কিয়ার বিষয়শ্রেণী:জার্মানির অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
পিয়ত্র লাভরোভিচ লাভরভ (; ; alias Mirtov (); (২ জুন, (১৪ জুন N.S.), ১৮২৩ – ২৫ জানুয়ারি (৬ ফেব্রুয়ারি N.S.), ১৯০০) ছিলেন একজন বিখ্যাত রুশীয় নারোদবাদের তাত্ত্বিক, দার্শনিক, প্রচারক, এবং সমাজবিজ্ঞানী। তিনি প্রথম আন্তর্জাতিকের সদস্য এবং প্যারিস কমিউনের অংশগ্রহণকারী ছিলেন।মার্কস এঙ্গেলস স্মৃতি, বোধি, ঢাকা, ফেব্রুয়ারি, ২০১১; পৃষ্ঠা-৬৯।   আরও পড়ুন   Pjotr Lawrow: Die Pariser Kommune vom 18. März 1871. Geschehnisse – Einfluss – Lehren; Unrast, Münster 2003.  (German)  Alan Kimball: The Russian Past and the Socialist Future in the Thought of Peter Lavrov; Slavic Review 30, Nr. 1, 1971.   তথ্যসূত্র   বিষয়শ্রেণী:১৮২৩-এ জন্ম বিষয়শ্রেণী:১৯০০-এ মৃত্যু বিষয়শ্রেণী:রুশ লেখক বিষয়শ্রেণী:রুশ দার্শনিক বিষয়শ্রেণী:রুশ সামাজিক বিজ্ঞানী বিষয়শ্রেণী:রুশ ইতিহাসবিদ বিষয়শ্রেণী:রুশ বিপ্লবী বিষয়শ্রেণী:ধর্মনিরপেক্ষবাদী ইহুদি বিষয়শ্রেণী:ইহুদি দার্শনিক বিষয়শ্রেণী:ইহুদি ইতিহাসবিদ
বাংলাদেশ কোস্ট গার্ড টাগবোট (সংক্ষেপেঃ বিসিজিটি) প্রমত্ত প্রত্যয়-শ্রেণীর একটি আজিমুথ স্টার্ন ড্রাইভ (এএসডি) টাগবোট। জাহাজটিকে ডামেন শিপইয়ার্ডস, নেদারল্যান্ড এর প্রযুক্তিগত সহায়তায় খুলনা শিপইয়ার্ডে নির্মাণ করা হয়। বর্তমানে জাহাজটি কোস্ট গার্ড পূর্ব-জোন চট্টগ্রাম এর অধীনে বহিঃনোঙ্গরে ও পোতাশ্রয়ে কোস্ট গার্ড জাহাজের নিরাপত্তা নিশ্চিতের পাশাপাশি অন্যান্য বাণিজ্যিক জাহাজকে টোয়িং ও বার্থিং সহযোগিতা প্রদান করে। এছাড়াও পোতাশ্রয়ে ও সমুদ্রে অগ্নিনির্বাপণ এবং মোহনা ও অভ্যন্তরীণ নদীপথে সকল ধরনের দুর্ঘটনায় উদ্ধারকারী জাহাজ হিসেবে কার্যকরী ভূমিকা পালন করতে সক্ষম।   ইতিহাস  সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। এনহ্যান্সমেন্ট অব অপারেশনাল ক্যাপাবিলিটি অব বাংলাদেশ কোস্ট গার্ড শীর্ষক প্রকল্পের আওতায় ২টি টাগবোট নির্মাণের জন্য খুলনা শিপইয়ার্ড লিমিটেড (খুশিলি) এর সাথে গত ২০ ফেব্রুয়ারি, ২০১৮ সালে চুক্তি স্বাক্ষরিত হয়। এরই ধারাবাহিকতায় ২৬ এপ্রিল, ২০১৮ সালে খুলনা শিপইয়ার্ড প্রাঙ্গণে কোস্ট গার্ডের তৎকালীন মহাপরিচালক এডমিরাল আওরঙ্গজেব চৌধুরী এনবিপি, ওএসপি, বিসিজিএম, বিসিজিএমএল, এনডিসি, পিএসসি-বিএন কিল লেয়িং অনুষ্ঠানের মাধ্যমে বাংলাদেশ কোষ্টগার্ডের জন্য ২টি টাগবোট নির্মাণের আনুষ্ঠানিক সূচনা করেন। উক্ত প্রকল্পের আওতায় নির্মাণাধীন বিসিজিটি প্রমত্ত টাগবোটের সকল মেশিনারী স্থাপন সম্পন্ন শেষে ১৪ ডিসেম্বর, ২০১৯ সালে জাহাজটি লঞ্চ করা হয়।  পরবর্তীতে ১১ মে, ২০২২ সালে খুলনা শিপইয়ার্ড লিমিটেডে বুধবার দুপুরে এক অনুষ্ঠানে প্রধান অতিথি হিসেবে উপস্থিত থেকে তৎকালীন স্বরাষ্ট্রমন্ত্রী আসাদুজ্জামান খাঁন কামাল বাংলাদেশ কোস্ট গার্ডের নিকট আনুষ্ঠানিকভাবে জাহাজটি হস্তান্তর করেন। উদ্বোধনী অনুষ্ঠানে আরও উপস্থিত ছিলেন স্বরাষ্ট্র মন্ত্রণালয় জননিরাপত্তা বিভাগের সিনিয়র সচিব জনাব মো. আখতার হোসেন, ঢাকায় নেদারল্যান্ডসের রাষ্ট্রদূত অ্যান ভেন লিউইন, খুলনা নেভাল এরিয়া কমান্ডার রিয়ার অ্যাডমিরাল এম. আনোয়ার হোসেন এনজিপি পিসিজিএম এনডিসি এএফডব্লিউসি পিএসসি, বাংলাদেশ কোস্টগার্ডের তৎকালীন মহাপরিচালক রিয়ার অ্যাডমিরাল আশরাফুল হক চৌধুরী, খুলনা শিপইয়ার্ড লিমিটেডের কমডোর এম শামসুল আজিজ (এল) এনজিপি পিএসসি বিএন এমডি, খুলনা মেট্রোপলিটন পুলিশের (কেএমপি) কমিশনার মো. মাসুদুর রহমান ভূঞা, খুলনা রেঞ্জ ডিআইজি ড. খন্দকার মহিদ উদ্দিন বিপিএম (বার) এবং পিটিসি খুলনার ডিআইজি (কমান্ড্যান্ট) মহা. আশরাফুজ্জামান বিপিএম। এ ছাড়া খুলনায় অবস্থানরত সামরিক ও পুলিশের ঊর্ধ্বতন কর্মকর্তা, গণ্যমান্য ব্যক্তি, সরকারি-বেসরকারি প্রশাসনিক শীর্ষ কর্মকর্তারা অনুষ্ঠানে উপস্থিত ছিলেন। অবশেষে ২১ জুন, ২০২৩ সালে তৎকালীন প্রধানমন্ত্রী শেখ হাসিনা রাজধানীতে তাঁর সরকারি বাসভবন গণভবন থেকে ভিডিও কনফারেন্সের মাধ্যমে চট্টগ্রাম বিসিজি পতেঙ্গা বার্থ প্রাঙ্গণে আয়োজিত অনুষ্ঠানে অংশগ্রহ করে ফ্লোটিং ক্রেন জাহাজটির কমিশনিং সম্পন্ন করেন। আন্তর্জাতিক খ্যাতিসম্পন্ন ফ্রান্স ভিত্তিক ক্লাসিফিকেশন সোসাইটি ব্যুরো ভ্যারিটাস (বিভি) এর নীতিমালা অনুসরণ করে জাহাজটি নির্মাণ করা হয়।   বৈশিষ্ট্য ও যান্ত্রিক কাঠামো  বিসিজিটি প্রমত্ত জাহাজটির দৈর্ঘ্য , প্রস্থ  এবং গভীরতা । জাহাজটিতে রয়েছে:   ২টি  ক্যাটারপিলার ডিজেল ইঞ্জিন (মার্কিন যুক্তরাষ্ট্র);  ২টি  ক্যাটারপিলার ডিজেল জেনারেটর (মার্কিন যুক্তরাষ্ট্র)।  যার ফলে জাহাজটি সর্বোচ্চ  গতিতে চলতে সক্ষম।   তথ্যসূত্র   বিষয়শ্রেণী:বাংলাদেশ কোস্ট গার্ডের জাহাজ বিষয়শ্রেণী:বাংলাদেশে নির্মিত জাহাজ